
ŠIAULIŲ MIESTO SAVIVALDYBĖS TARYBA

SPRENDIMAS
DĖL DETALIOJO PLANO PANAIKINIMO

2024 m. ..................... d. Nr. T- ........
Šiauliai


Vadovaudamasi Lietuvos Respublikos teritorijų planavimo įstatymo 27 straipsnio 6 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 327 punktu, atsižvelgdama į Šiaulių miesto bendrojo plano sprendinių įgyvendinimo stebėsenos ataskaitą, patvirtintą Šiaulių miesto savivaldybės administracijos direktoriaus 2016 m. sausio 6 d. įsakymu Nr. A-13 „Dėl Šiaulių miesto bendrojo plano sprendinių įgyvendinimo stebėsenos ataskaitos patvirtinimo“, ir darbo grupės, nagrinėjančios teritorijų planavimo dokumentus, neatitinkančius nustatytų reikalavimų, 2024-01-08 posėdžio protokolą Nr. VAK-10, Šiaulių miesto savivaldybės taryba nusprendžia:
. Panaikinti kaip neatitinkantį šiuo metu teritorijų planavimo dokumentams nustatytų reikalavimų (kriterijų, turinio) Mažaaukščių gyvenamųjų namų kvartalo Šiauliuose, Verduliukų gyvenamajame rajone (teritorijų planavimo dokumentų registro Nr. T00037692), detalųjį planą. 
. Įpareigoti: 
. planavimo organizatorių šį sprendimą pateikti įregistruoti ir paskelbti Lietuvos Respublikos teritorijų planavimo dokumentų registre;
. Šiaulių miesto savivaldybės administracijos Asmenų aptarnavimo skyrių šį sprendimą paskelbti Šiaulių miesto savivaldybės interneto svetainės dokumentų paieškos sistemoje.
. Nustatyti, kad šis sprendimas įsigalioja kitą dieną po jo paskelbimo Lietuvos Respublikos teritorijų planavimo dokumentų registre.

